Document ID: 31990D0433

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Ιουλίου 1990
που τροποποιεί την απόφαση 82/913/ΕΟΚ όσον αφορά τον πίνακα των εγκαταστάσεων της Δημοκρατίας της Νότιας Αφρικής που έχουν εγκριθεί για την εισαγωγή νωπών κρεάτων στην Κοινότητα
(90/433/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,
την οδηγία 77/99/ΕΟΚ του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (3), όπως τροποποιήθηκε τελευταία από την οδηγία 89/321/ΕΟΚ της Επιτροπής (4), και ιδίως το άρθρο 4,
Εκτιμώντας:
ότι ο πίνακας των εγκαταστάσεων της Δημοκρατίας της Νότιας Αφρικής και της Ναμίμπια, που έχουν εγκριθεί για την εισαγωγή νωπών κρεάτων στην Κοινότητα καταρτίσθηκε αρχικά με την απόφαση 82/913/ΕΟΚ της Επιτροπής (5), όπως τροποποιήθηκε τελευταία από την απόφαση της 3ης Νοεμβρίου 1989·
ότι, επειδή η Ναμίμπια έγινε ανεξάρτητη χώρα, είναι απαραίτητο να τροποποιηθεί η απόφαση 82/913/ΕΟΚ η οποία αναφέρεται στον πίνακα των εγκαταστάσεων της Δημοκρατίας της Νότιας Αφρικής και της Ναμίμπια, οι οποίες είναι εγκεκριμένες κατά την εισαγωγή νωπών κρεάτων στην Κοινότητα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Ο τίτλος της απόφασης 82/913/ΕΟΚ αντικαθίσταται από το ακόλουθο κείμενο:
«Απόφαση 82/913/ΕΟΚ της Επιτροπής με την οποία καθορίζεται ο πίνακας των εγκαταστάσεων της Δημοκρατίας της Νότιας Αφρικής που έχουν εγκριθεί για την εισαγωγή νωπών κρεάτων στην Κοινότητα ».
2. Το παράρτημα της απόφασης 82/913/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 30 Ιουλίου 1990.

Labels: 3
17
18